ปัจจัยความเสี่ยง 

1.1 ความเสี่ยงด้านวัตถุดิบ 

  บริษัทฯได้ดำเนินการจัดซื้อวัตถุดิบเพื่อใช้ในการผลิต จากผู้ค้าในประเทศและจากต่างประเทศ
  โดยวัตถุดิบที่สำคัญ อาทิเช่น ยางธรรมชาติ ยางสังเคราะห์ ผงคาร์บอนด์แบล็ค
  เส้นใยสังเคราะห์ และสารเคมีต่าง ๆ นั้น
  โดยวัตถุดิบในแต่ละชนิดสามารถจัดซื้อได้จากผู้ผลิตหลายรายทั้งในประเทศและต่างประเทศ
  ประกอบกับการที่ทางบริษัทฯได้กำหนดนโยบายการจัดหาวัตถุดิบและการบริหารวัตถุดิบอย่างเป็นระบบ
  โดยมีแผนรองรับหากประสบภาวะการขาดแคลนวัตถุดิบ
  และจากการที่บริษัทฯได้ร่วมมือกับบริษัทเครือกู๊ดเยียร์ในกลุ่มประเทศอาเซียน
  เพื่อบริหารความเสี่ยงที่อาจเกิดการขาดแคลนวัตถุดิบร่วมกัน จากความร่วมมือนี้
  ทำให้บริษัทฯมีความมั่นใจว่าจะไม่มีการขาดแคลนวัตถุดิบและไม่ก่อให้เกิดความเสียหายต่อการผลิตของบริษัทฯได้

  1.2 ความเสี่ยงด้านการตลาด

  1. ตลาดโรงงานประกอบรถยนต์ (Original Equipment Market : OEM)
  ความต้องการใช้ยางรถยนต์ในกลุ่มนี้ขึ้นอยู่กับปริมาณการผลิตรถยนต์ของผู้ประกอบธุรกิจยานยนต์ที่เข้ามาตั้งฐานการผลิตในประเทศไทย
  ตลาด OEM เป็นตลาดที่มีความสำคัญต่อผู้ผลิตยางรถยนต์
  เนื่องจากมีความเชื่อมโยงต่อเนื่องไปยังตลาดทดแทน (Replacement)
  เพราะผู้บริโภคมีแนวโน้มที่จะเปลี่ยนยางรถยนต์ที่เป็นชนิดและตราผลิตภัณฑ์เดิมที่ติดมากับรถยนต์
  ในอดีตโรงงานประกอบรถยนต์ญี่ปุ่นมักจะใช้นโยบายการซื้อยางรถยนต์จากผู้ผลิตที่ร่วมทุนกับนักลงทุนสัญชาติญี่ปุ่นเป็นหลัก
  เพราะมีสายสัมพันธ์กันมายาวนาน
  ทำให้ผู้ผลิตยางรถยนต์ที่ไม่ได้ร่วมทุนกับญี่ปุ่นจะเข้ามามีส่วนแบ่งตลาดในกลุ่มนี้ได้ยาก
  แต่ในปัจจุบันผู้ผลิตรถยนต์จากสหรัฐอเมริกา และยุโรปได้มีการร่วมทุนกับญี่ปุ่นมากขึ้น
  ส่งผลให้นโยบายการจัดซื้อดังกล่าวเริ่มเปิดกว้างมากขึ้นกับผู้ผลิตยางรถยนต์ที่ไม่ได้ร่วมทุนกับญี่ปุ่น
  แต่อย่างไรก็ตามการจำหน่ายยางรถยนต์ในตลาด OEM จะมีอัตรากำไรค่อนข้างต่ำ

  2. ตลาดยางรถยนต์ทดแทน (Replacement Equipment Market)
  เป็นตลาดที่จำหน่ายยางรถยนต์เพื่อนำไปทดแทนยางรถยนต์เก่าที่หมดอายุการใช้งาน
  ดังนั้นความต้องการใช้ยางรถยนต์ในกลุ่มนี้จึงขึ้นอยู่กับปริมาณรถยนต์เก่าที่ยังใช้งานอยู่
  ซึ่งมีอัตราการเติบโตอย่างต่อเนื่องในแต่ละปี
  การจำหน่ายยางรถยนต์ในกลุ่มนี้จะได้กำไรสูงกว่าตลาด OEM
  ส่งผลให้ตลาดกลุ่มนี้มีภาวะการแข่งขันที่สูงมาก
  สำหรับผู้ประกอบการรายใหม่ที่จะเข้ามาทำตลาดยางรถยนต์นั้นสามารถทำได้ไม่ยาก
  เนื่องจากมีผู้ผลิตยางรถยนต์หลากหลายตราผลิตภัณฑ์ในประเทศกลุ่มอาเซียน
  ซึ่งอยู่ภายใต้ข้อตกลงเขตการค้าเสรีอาเซียน (AFTA)
  ซึ่งอัตราอากรขาเข้าอยู่ในอัตราศูนย์หรือต่ำมาก ส่งผลให้มีการนำเข้ายางรถยนต์ราคาถูก
  คุณภาพต่ำกว่ามาตราฐานยางรถยนต์ที่ผลิตได้ในประเทศ
  บริษัทฯจึงได้มีการลงทุนเพื่อพัฒนาคุณภาพและนำเสนอผลิตภัณฑ์ใหม่ออกสู่ตลาดอย่างต่อเนื่อง
  และเร่งสร้างความแตกต่างด้านคุณภาพ ราคา และบริการหลังการขายเพื่อจูงใจผู้บริโภค
  อีกทั้งการใช้กลยุทธ์ทางการตลาดทั้งการโฆษณาและการขยายช่องทางการจำหน่ายเพื่อให้เข้าถึงผู้บริโภคมากที่สุด

1.3 ความเสี่ยงด้านการเงิน 

  บริษัทต้องเผชิญกับความเสี่ยงทางการเงินที่สำคัญได้แก่ ความเสี่ยงจากอัตราแลกเปลี่ยน
  ความเสี่ยงจากอัตราดอกเบี้ย และความเสี่ยงจากสินเชื่อ
  ความเสี่ยงจากอัตราแลกเปลี่ยนเกิดจากการที่บริษัทมีรายได้จากการขายต่างประเทศ
  รายการซื้อจากต่างประเทศที่เป็นเงินตราต่างประเทศ
  และเงินให้กู้ยืมระยะยาวแก่บริษัทที่เกี่ยวข้องกัน
  ความเสี่ยงจากอัตราดอกเบี้ยเกิดจากบริษัทมีเงินสดและรายการเทียบเท่าเงินสด
  ที่ฝากไว้กับสถาบันการเงิน
  ความเสี่ยงจากสินเชื่อเกิดขึ้นจากการขายเชื่อและเงินฝากกับสถาบันการเงิน

  ก) ความเสี่ยงจากอัตราแลกเปลี่ยน

  บริษัทไม่มีนโยบายในการบริหารความเสี่ยงอันเกิดจากความผันผวนจากอัตราแลกเปลี่ยนเงิน

  ตราต่างประเทศ โดยที่ความเสี่ยงดังกล่าวได้ถูกกำกับและบริหารโดยบริษัทใหญ่ ยกเว้นรายการ
  เงินให้กู้ยืมระยะยาวแก่บริษัทที่เกี่ยวข้องกัน บริษัทได้ใช้สัญญาอัตราแลกเปลี่ยนล่วงหน้าเพื่อ

  ลดความเสี่ยงจากการผันผวนของอัตราแลกเปลี่ยนเงินตราต่างประเทศ

  สัญญาอัตราแลกเปลี่ยนล่วงหน้าช่วยป้องกันบริษัทจากความผันผวนของอัตราแลกเปลี่ยนด้วยการกำหนดอัตราแลกเปลี่ยนที่จะใช้รับรู้สินทรัพย์ในสกุลเงินต่างประเทศหรือที่จะใช้รับรู้หนี้สินในสกุลเงินตราต่างประเทศที่จะต้องจ่ายชำระจริง
  จำนวนที่เพิ่มขึ้นหรือลดลงจากจำนวนเงินที่

  จะได้รับจริงจากสินทรัพย์หรือที่จะจ่ายชำระจริงของหนี้สินจะต้องไปหักกลบกับมูลค่าที่เปลี่ยน

  แปลงไปของสัญญาอัตราแลกเปลี่ยนล่วงหน้าที่เกี่ยวข้อง
  รายการกำไรและรายการขาดทุนจากสัญญาอัตราแลกเปลี่ยนล่วงหน้าจะนำมาหักลบกันในการนำเสนอรายงานทางการเงิน

  ข) ความเสี่ยงจากอัตราดอกเบี้ย

  บริษัทไม่มีสินทรัพย์หรือหนี้สินที่มีดอกเบี้ยที่มีสาระสำคัญ
  นอกเหนือจากดอกเบี้ยรับและรายการเทียบเท่าเงินสด
  เงินลงทุนระยะสั้นและเงินให้กู้ยืมแก่บริษํทที่เกี่ยวข้องกัน
  บริษัทบริหารความเสี่ยงจากอัตราดอกเบี้ยโดยการฝากเงินสดที่มีระยะเวลาครบกำหนดไถ่ถอนและอัตราดอกเบี้ยที่แตกต่างกัน

  ค) ความเสี่ยงจากสินเชื่อ

  บริษัทไม่มีการกระจุกตัวของความเสี่ยงด้านการให้สินเชื่อที่เกิดจากลูกหนี้การค้า
  เนื่องจากบริษัทมีลูกค้าจำนวนมากรายที่ครอบคลุมไปในหลายลักษณะรวมถึงลูกค้าที่เป็นผู้ผลิตและผู้จัดจำหน่าย
  ลูกค้าเหล่านั้นมีตลาดต่างๆ ที่กระจายอย่างหลากหลาย
  ด้วยเหตุผลเหล่านี้ทำให้ฝ่ายบริหารเชื่อว่าไม่มีความเสี่ยงจากการให้สินเชื่อในลูกหนี้การค้ามากไปกว่าจำนวนที่สำรองไว้เผื่อการเรียกชำระหนี้ไม่ได้

  บริษัทมีความเสี่ยงจากการกระจุกตัวของสินเชื่อที่เกี่ยวข้องกับเงินสดและรายการเทียบเท่าเงินสด
  บริษัทฝากเงินไว้กับสถาบันทางการเงินที่น่าเชื่อถือหลายแห่ง โดยนโยบายของบริษัทจะจำกัด
  ความเสี่ยงโดยการกระจายเงินฝากไม่จำกัดเฉพาะสถาบันการเงินแห่งใดแห่งหนึ่ง
  และสำหรับเงินสดส่วนเกินจะนำไปลงทุนในเงินลงทุนที่มีความเสี่ยงต่ำ
  บริษัทไม่เคยประสบผลขาดทุนจากเงินลงทุนดังกล่าว

  ง) มูลค่ายุติธรรม

  ราคาตามบัญชีของสินทรัพย์และหนี้สินทางการเงิน อันได้แก่ เงินสดและเงินฝากธนาคาร ลูกหนี้
  และเจ้าหนี้การค้า ลูกหนี้และเจ้าหนี้บริษัทที่เกี่ยวข้องกัน ลูกหนี้และเจ้าหนี้อื่น
  มีมูลค่าใกล้เคียงกับมูลค่ายุติธรรม

1.4 ความเสี่ยงด้านการบริหาร การจัดการ 

บริษัทฯถูกควบคุมโดยบริษัท กู๊ดเยียร์ไทร์แอนด์ รับเบอร์ จำกัด ที่ตั้งอยู่ในประเทศสหรัฐอเมริกา
ซึ่งถือหุ้นในบริษัทฯคิดเป็นร้อยละ 66.79 ของจำนวนหุ้นของบริษัทฯ ที่ออกจำหน่าย
โดยมีบริษัทในเครือกู๊ดเยียร์ตั้งอยู่ในทุกภูมิภาคทั่วโลก ดำเนินธุรกิจผลิตและจำหน่ายยางรถยนต์ ยี่ห้อ
กู๊ดเยียร์ มาเป็นระยะเวลานาน ทั้งนี้ เพื่อให้ผลิตภัณฑ์ของบริษัทฯมีคุณภาพได้มาตรฐานเดียวกัน
บริษัทฯจำต้องใช้เทคโนโลยีในการผลิตและวัตถุดิบที่ได้รับการรับรองจากบริษัทใหญ่
การดำเนินธุรกิจของบริษัทจึงต้องพึ่งพาบริษัทใหญ่เป็นผู้กำหนดนโยบายการบริหารงาน นอกจากนี้
การพึ่งพาบริษัทใหญ่ในลักษณะข้างต้นทำให้บริษัทฯมีความเสี่ยงในกรณีที่มีการเปลี่ยนแปลงผู้ถือหุ้นรายใหญ่
หรือในอีกด้านหนึ่งอาจทำให้ผู้ถือหุ้นใหญ่รายอื่นไม่สามารถเข้ามาครอบงำกิจการเพื่อเปลี่ยนแปลงการจัดการในกรณีที่ฝ่ายจัดการปัจจุบันไม่สามารถทำงานให้เกิดประโยชน์สูงสุดแก่ผู้ถือหุ้น